ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
بہت چھوٹی ،چھوٹی اوردرمیانہ درجے کی صنعتوں ایم ایس ایم ای محکمے کے وزیر جناب نتن گڈکری کھادی پراکرتک پینٹ کے ‘‘ برانڈ ایمبیسڈر ’’ بن گئے ہیں
نئی دہلی، 06 جولائی2021: سڑک آمدورفت اور شاہراہوں اور بہت چھوٹی،چھوٹی اور درمیانہ درجے کی صنعتوں ایم ایس ایم ای کے وزیر جناب نتن گڈکری نے خودکوکھادی پراکرتک پینٹ کا ‘‘ برانڈ ایمبیسڈر’’قرار دیا ہے اور کہا ہے کہ وہ اسے پورے ملک میں فروغ دیں گے تاکہ گائے کے گوبر سے پینٹ تیار کرنے کے لئے نوجوان صنعت کاروں کی حوصلہ افزائی کی جاسکے ۔
آج جے پور میں گائے کے گوبر سے بنائے جانے والے بھارت کے پہلے اور واحد پینٹ ، کھادی پراکرتک پینٹ کے نئے خودکار مینوفیکچرنگ یونٹ کا ورچوئل طریقے سے افتتاح کرتے ہوئے وزیرموصوف نے اختراعی ٹکنالوجی کی ستائش کی اورکہا کہ یہ ملک میں دیہی اورزراعت پر مبنی معیشت کو بااختیار بنانے میں دور رس اثرات کا حامل ہوگا۔
جناب گڈکری نے کہا کہ لاکھوں کروڑروپے کی مالیت کے بنیادی ڈھانچے کے پروجیکٹوں کا افتتاح کرنے میں اتنی خوشی اور اطمینان نہیں ملتا جتنا اس مینوفیکچرنگ یونٹ کا افتتاح کرنے پر ملا ہے۔ انہو ں نے اس سلسلے میں کامیاب تحقیق کے لئے کھادی اینڈ ولیج انڈسٹریز کمیشن کی ستائش کی ۔ انہوں نے کہا کہ کھادی پراکرتک پینٹ میں غریب لوگوں میں سے بھی غریب ترین افراد کے فائدے کے لئے پائیدار ترقی کے مواقع پیداکرنے کے زبردست مواقع موجود ہیں اور ہمارا ہدف ، ہر گاؤں میں ایک کھادی پراکرتک یونٹ قائم کرنا ہونا چاہئے ۔
اس موقع پر جناب گڈکری نے ایک ہزار لیٹر کھادی پراکرتک پینٹ  کا آرڈر بھی دیا جسے وہ ناگپور میں واقع اپنی رہائش گاہ میں استعمال کریں گے۔
یہ نیا پلانٹ جے پور میں واقع کمارپّا نیشنل ہینڈ میڈ پیپر انسٹی ٹیوٹ کے کیمپس میں قائم کیا گیا ہے ، جو کھادی اورگرام ادیوگ کمیشن  کی ایک شاخ ہے۔ اس سے پہلے پراکرتک پینٹ کو ابتدائی منصوبے کے تحت ہاتھ سے تیار کیا جارہا تھا ۔اس نئے مینوفیکچرنگ یونٹ میں کام شروع ہونے سے پراکرتک پینٹ تیار کرنے کی صلاحیت دوگنا ہوجائے گی۔فی الحال پراکرتک پینٹ تیار کرنے کی یومیہ صلاحیت 500 لیٹر ہے ، جو اب بڑھ کر ایک ہزار لیٹر یومیہ ہوجائے گی۔
کے وی آئی سی کے چیئرمین جناب ونے کمار سکسینہ نے کہا کہ یہ نیا پلانٹ جدیدترین ٹکنالوجی اور مشینوں سے لیس ہے،جس سے مصنوعات کے معیار اور یکسانیت کے لحاظ سے اعلیٰ ترین معیارات قائم رکھنا بھی یقینی ہوجائے گا۔
جناب گڈکری نے 12 جنوری 2021 کو کھادی پراکرتک پینٹکا آغاز کیا تھا۔ اس پینٹ کا پورے ملک میں کسانوں کی آمدنی میں اضافے اور خودکے روزگار کے مواقع پیداکرنے سے متعلق دوہرے مقاصد کے ساتھ آغازکیا گیا ہے۔اس اختراع سے زیادہ سے زیادہ لوگوں کو مستفید کرنے کی غرض سے کے وی آئی سی نے اس پروجیکٹ کو، پرائم منسٹر ایمپلائمنٹ جنریشن پروگرام کے تحت شامل کیا ہے۔ جوروزگار کے مواقع پیداکرنے سے متعلق مرکزی حکومت کی ایک اہم اسکیم ہے۔ یہ پینٹ دو قسموں ڈسٹیمپر اورایملسن میں دستیاب ہے ۔ کھادی پراکرتک پینٹ میں ‘‘ اشٹا لابھ’’ یعنی جراثیم کش ، پھپھوندی کش اورقدرتی حرارتی انسولیشن اجزا جیسے آٹھ فائدے موجود ہیں ۔ یہ پینٹ ، ماحولیات کے لئے سازگار ،صحت کے لئے مضر اجزا سے پاک، بغیرکسی بو والا اور کفایتی ہے۔
امور داخلہ کی وزارت
غیر ملکیوں سے متعلق ٹریبونل
نئی دلّی، 11 جون/ غیر ملکیوں سے متعلق  آرڈر، 1964مرکزی حکومت نے غیر ملکیوں سے متعلق ایکٹ 1946 کی دفعہ 3 کے تحت جاری کیا تھا۔ اس کا اطلاق تمام ملک پر ہوتا ہے۔ غیر ملکیوں سے متعلق  آرڈر، 1964 میں اہم ترمیمات 2013 میں کی گئی تھیں۔ اس میں آخری بار ترمیم مئی، 2019 میں کی گئی تھی۔ یہ احکامات تمام ملک کے لئے قابل نفاذ ہیں، نہ کہ کسی مخصوص ریاست کے لئے۔ لہٰذا اس ضمن میں مئی، 2019 میں کی گئی تازہ ترین ترمیم میں کچھ بھی نیا نہیں ہے۔
مئی 2019 میں کی گئی ترمیم صرف ٹریبونل میں این آر سی کے خلاف داخل کردہ کسی غیر مطمئن شخص کے دعوے یا اعتراض کو خارج کرتی ہے۔
این آر سی کا کام صرف آسام میں چل رہا ہے، اس لئے 30 مئی، 2019 کو جاری آرڈر کا اطلاق صرف آسام پر ہوتا ہے۔
یہ ترمیمی آرڈر ضلع مجسٹریٹ کے ذریعہ ٹریبونل کے سامنے غیر ملکیوں سے متعلق ایکٹ، 1964 یہ نظریہ پیش کرنے جواز فراہم کرتا ہے کہ اپیل کنندہ آیا غیر ملکی ہے یا نہیں۔
اس حکم کے تحت جب سے غیر ملکیوں سے متگعلق ٹریبونل آسام میں قائم کیا گیا ہے نہ کہ ملک کی کسی دیگر ریاست میں، فی الحال اس ترمیم کا اطلاق صرف آسام پر ہوتا ہے۔
۔۔۔۔۔۔
U. 2390
(Visitor Counter : 46
یو پی ایس سی
سول سروسیز  امتحان ، 2018 کا انعقاد
نئی دلّی ،25 مئی؍یونین پبلک سروس کمیشن  03 جون ، 2018 کو ملک بھر میں سول سروسیز  ، 2018 کا انعقاد کر رہا ہے ۔ تا حال پچاس فیصد سے زائد امید واروں نے کمیشن کی ویب سائٹ سے  اپنے ای ۔ ایڈمٹ کارڈ ڈاؤن لوڈ کر لئے ہیں ۔ وہ امید وار جنہوں نے اپنے ای ۔ ایڈمٹ کارڈ ابھی تک ڈاؤن لوڈ نہیں کئے ہیں ، انہیں تاکید کی جاتی ہے کہ وہ آخری منٹ کے رش سے بچنے کے لئے جلد از جلد اپنے ای ۔ ایڈمٹ کارڈ ڈاؤن لوڈ کر لیں ۔
(امیدوار نوٹ کر لیں کہ امتحان گاہ مقررہ وقت سے دس منٹ پہلے بند کردیا جائے گا یعنی کہ صبح کے سیشن کے لئے 9.20 بجے اور شام کے سیشن کے لئے 2.20 بجے بند کر دیاجائے گا ۔امتحان گاہمیں داخلہ بندہونے کے بعد کسی بھی امید وار وارکو داخل ہونے کی اجازت نہیں ہو گی ۔
امید وار یہ بھی نوٹ کر لیں کہ انہیں ای ۔ ایڈمٹ کارڈ میں درج امتحان گاہ کے علاوہ کسی دیگر امتحان گاہ میں اجازت نہیں دی جائے گی ۔
۔ ۔ ۔ ۔ ۔
u. 2768
۔
وزارتِ تعلیم
وزارت فروغ انسانی وسائل کے سیکریٹری امت کھرے نے دلّی یونیورسٹی کے وائس چانسلر اور انتظامیہ سے ملاقات کی
نئی دلّی، 15 جنوری / وزارت فروغ انسانی وسائل کے سیکریٹری جناب امت کھرے نے آج شام چار بجے شاستری بھون، نئی دلّی میں دلّی یونیورسٹی کے وائس چانسلر  پروفیسر یو گیش کمار تیاگی اور یونیورسٹی کے رجسٹرار سے ملاقات کی۔
یونیورسٹی انتظامیہ نے سیکریٹری کو آگا ہ کیا کہ انتظامیہ، فروغ انسانی وسائل کی وزارت کے ساتھ 05 دسمبر، 2019 کو ہوئے مذاکرات کے نتیجے میں ریکارڈ پر لئے گئے فیصلوں ے مطابق عمل در آمد کے لئے تمام تر اقدامات کر رہا ہے۔
یو نیورسٹی نے 20 دسمبر، 2019 کو خط کے ذریعہ پہلے ہی و تمام کالجوں / انسٹی ٹیوشن کو تمام مستقل آسامیوں کو پُر کرنے سے قبل عبوری انتظام کے طور پر ایڈہاک / عارضی / کانٹریکٹ / گیسٹ فیکلٹی کے طور پر تقرر کرنے کے لئے کہہ دیا ہے۔
مزید بر آں، یو نیورسٹی نے اکنامک ویکر سیکشن  اسکیم کے تحت فیکلٹی کی اضافی ضروریات کے معاملے پر یو جی سی سے بات چیت کی ہے۔ یو نیورسٹی اساتذہ کے پرموشن کے لئے ایک حتمی خاکہ تیار کرے گی۔ یہ بھی واضح کر دیا گیا ہے کہ یونیورسٹی یو جی سی کے قواعد و ضوابط کے مطابق ماضی کی ملازمت شمار کرنے کو جاری رکھ سکتی ہے۔
سکریٹری نے تمام شراکت داروں سے مظاہرے سے دست بر داری کی اپیل کی اور طلباء کے مفاد میں انسٹی ٹیوشنوں / کالجوں کام کاج کو سہل ڈھنگ سے کرنے دینے کی اپیل کی۔ فروغ انسانی وسائل کی وزارت تمام شراکت داروں کے جائز مفاد ات کا تحفظ کرنے کے لئے عہد بند ہے۔
۔۔۔۔۔۔
U. 214ٰ
(Visitor Counter : 44
وزارت دفاع
برّی فوج آسام میں سیلاب کی بد ترین صورت حال سے نمٹنے کے لئے تیار
نئی دلّی، 15 جولائی/مشرقی خطے میں سیلاب کی بگڑتی ہوئی صورت حال کے پیش نظر، لیفٹیننٹ جنرل، ایم ایم نروانے، جنرل آفیسر کمانڈنگ ان چیف ایسٹرن کمانڈ نے صورت حال کا بذات خود جائزہ لیا اور امدادی کاموں میں مدد کے لئے فوج کی فوری تعیناتی کے لئے یقین دلایا۔
اس مقصد کے لئے کل 95 امدادی کالم جن میں 31 اضافی کالم اسٹینڈ بائی کے طور پر ریزرو ر ہیں، مقرر کئے گئے ہیں۔ فوج صورت حال پر گہری نظر رکھے ہوئے ہے اور سیلاب سے متاثرہ علاقوں میں شہری انتظامیہ کے ساتھ قریبی تعاون بنائے ہوئے ہے۔ سیلاب کے سبب صورت حال سے نمٹنے کے لئے بر وقت وارننگ کو یقینی بنانے کے لئے 152 مانیٹرنگ اسٹیشن قائم کئے گئے ہیں۔
فوج نے سیلاب سے راحت دلانے کے لئے مختصر نوٹس پر تعیناتی کے لئے تیار رہنے کے لئے الرٹ جاری کر دیا ہے۔ آنے والے مانسون کے موسم میں مدد کے لئے چوکس رہنے کی غرض سے نامزد فوجی یونٹوں کے ذریعے نقلی ڈرل کا اہتمام بھی کیا گیا ہے۔
۔۔۔۔۔۔
U.3144
(Visitor Counter : 39
پیٹرولیم اور قدرتی گیس کی وزارت
جائزسلفر مواد میں کمی کے ذریعہ بی ایس –چہارم سے بی ایس –پنجم پیمانوں تک ایندھن کے معیار میں نمایاں طورپر بہتری آئی ہے
پٹرولیم اورقدرتی گیس کے وزیر مملکت جناب رامیسور تیلی نے آج راجیہ سبھا میں ایک سوال کے تحریری جواب میں بتایا کہ حکومت نے پلاننگ کمیشن  کے ممبر کی صدارت میں ایک ایکسپرٹ کمیٹی تشکیل دی تھی تاکہ آٹو فیول وژن اور پالیسی 2025 کے روڈ میپ کو تیار کرے ۔سابقہ آٹوایندھن پالیسی ، بھارت اسٹیج  –دوم ، بی ایس –سوم اور بی ایس –چہارم کےمطابق یکم اپریل 2017 تک ملک میں معیاری آٹو ایندھن کو متعارف کرایا گیا تھا۔کمیٹی نے بی ایس - پنجم اخراج پیمانے کو یکم اپریل 2020 تک اور بی ایس –ششم اخراج پیمانہ کو 2024سے نافذ کرنے کی تجویز پیش کی ۔ بہرحال بڑھتی ہوئی آلودگی کے مدنظر حکومت نے فیصلہ کیا تھا کہ وہ یکم اپریل 2020 سے براہ راست بی ایس چہارم سے بی ایس ششم اخراج پیمانے تک جست لگائے۔ ایندھن کے معیار میں بی ایس چہار م میں بی ایس ششم کمپلائنٹ ایندھن میں زیادہ سے زیادہ 10 پی پی ایم تک 50 پارٹ فی ملین  سے جائز سلفر موادمیں کمی کے ذریعہ بی ایس چہارم سے بی ایس ششم پیمانے تک نمایاں طورپر بہتری آئی ہے۔ اس نے ترقی یافتہ اخراج کنٹرول ٹکنالوجیوں بشمول ڈیزل پرٹیکولیٹ فلٹرز  کا تعارف کرایا تاکہ پرٹیکولیٹ میٹر  اور سلیکٹو پیٹالسٹ ریڈکشن  نظام میں کمی آئے اوربی ایس -ششم گاڑیوں میں نائٹروجن آکسائڈ  اخراج میں کمی آئے ۔
آئل انڈیا لمٹیڈ نے 1000 سے زیادہ اسٹینڈرڈ آپریٹو پروسیجرز  کو قائم کیا ہے۔جو ہیلتھ سیفٹی ،سکیورٹی اور ماحولیات  انتظام کے تحت تنصیبات کے تما م کامو ں کا احاطہ کرتے ہیں۔وقتاََ فوقتاََ ایچ ایس ایس ای کے عمود کا پروجیکٹ کی ضروریات ،قانونی رہنما خطوط اور جاب کی اہلیت کی ضروریات پر مبنی اعلیٰ انتظام کے ذریعہ اندرونی طور پر جائزہ لیا جاتا ہے۔
آئل انڈسٹری سیفٹی ڈائریکٹریٹ  جو کہ پٹرولیم اور قدرتی گیس کی وزارت کے زیر اہتمام ایک تکنیکی ڈائریکٹوریٹ ہے ، تیل اور گیس صنعت کے لئے معیارات تیار کرتی ہے اور ان کی تکمیل کی نگرانی کے لئے تیل اور گیس تنصیبات کی وقتی بیرونی سیفٹی آڈٹس انجام دیتی ے۔ بہرحال تیل اور گیس تنصیبات کی سیفٹی ،سکیورٹی اور ماحولیات کے پہلو متعلقہ کمپنیوں کے ذریعہ یقینی بنائے جاتے ہیں۔
وزارت دفاع
وزیر دفاع نے سابق فوجیوں کے یتیم بچوں کے لئے مالی امداد میں اضافہ کرکے 3000 روپئے ماہانہ کرنے کو منظوری دی
سبھی شہریوں کے لئے با وقار زندگی اور رہن سہن میں آسانی کی حکومت کی پالیسی اور مسلح افواج کے تئیں انسانی ہمدردی کے اظہار میں وزیر دفاع جناب راج ناتھ سنگھ نے سابق فوجیوں کے یتیم بچوں کے لئے مالی امداد کو 1000 روپئے ماہانہ سے بڑھا کر 3000 روپئے ماہانہ کرنے کو منظوری دی ہے ۔ اس سے یتیم بچے عزت و وقار کے ساتھ ایک بہتر زندگی گزار سکیں گے ۔
کیندریہ سینک بورڈ  یہ اسکیم چلاتا ہے ، جس کے لئے رکشا منتری ایکس سروس مین ویلفیئر فنڈ  کی طرف سے فنڈ فراہم کیا جاتا ہے ۔ یہ مسلح افواج کے فلیگ ڈے فنڈ کا ذیلی فنڈ ہے ۔ موجودہ اسکیم ، اُن یتیم بچوں کے لئے ہے ، جو کسی بھی سابق فوجی کے جائز اولاد ہوں اور لڑکوں کے معاملے میں عمر 21 سال سے کم ہو یا غیر شادی شدہ لڑکی ہو ۔ اس اسکیم کے تحت فوائد حاصل کرنے کے لئے درخواستیں متعلقہ ضلع سینک بورڈ  کی طرف سے بھیجی جائیں گی ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8398
(Visitor Counter : 80
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.65 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 7,463 ٹیکے لگائے گئے۔
ہندوستان میں سردست زیر علاج مریضوں کی تعداد6,559ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.79 فیصد ہے۔
گزشتہ 24 گھنٹوں کے دوران435 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,41,59,617 ہوگئی ہے۔
پچھلے 24 گھنٹوں کے دوران کووڈ کے699نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (0.71 (فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 92.04 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 97,866ٹیسٹ کئے گئے۔
جل شکتی وزارت
نمامی گنگے پروگرام کے تحت مغربی بنگال کے مہیشٹالا میں 35 ایم ایل ڈی سیوریج ٹریٹمنٹ پلانٹ کی ترقی کے معاہدے پر دستخط ہوئے
نئی دہلی ، 18 ،جون 2021 : گنگا کی صفائی ستھرائی کے قومی مشن ، کولکاتا میٹروپولیٹن ڈویلپمنٹ اتھارٹی  اور میسرز مہیشٹالا ویسٹ واٹر مینجمنٹ پرائیویٹ لمیٹڈ  کے مابین سہ فریقی مراعات کا معاہدہ ہوا۔ جس میں 35 ایم ایل ڈی سیوریج ٹریٹمنٹ پلانٹ کی تیاری کے لئے مہیشٹالا کے لئے ہائبرڈ سالانہ پی پی پی موڈ پر دستخط کیے گئے۔ یہ معاہدہ 273.52 کروڑ روپئے کی لاگت سے ہوا ہے۔ اس موقع پر این ایم سی جی کے ڈائریکٹر جنرل، راجیو رنجن مشرا اور این ایم سی جی کے ایگزیکیوٹیو پروجیکٹس ڈائریکٹر شری اشوک کمار سنگھ موجود تھے۔میسرز مہیشٹالا ویسٹ واٹر مینجمنٹ پرائیویٹ لمیٹڈ  کے مابین سہ فریقی مراعات کا معاہدہ ہوا۔ ان کے ساتھ ہی ایم ڈی اے اور مراعات یافتہ افراد نے بھی شرکت کی۔
اس پروجیکٹ کا مقصد شہر میں موجود سیوریج کی پریشانیوں اور گنگا میں اس کے نتیجے میں گندگی کی نکاسی اور آلودگی کا خیال رکھنا ہے۔ اس پروجیکٹ کے نفاذ کے بعد ، مہیشٹالہ شہرسے دریائے گنگا میں گندے پانی کو خارج نہیں کیا جائے گا، جس سے ندی میں آلودگی کو کم کیا جا سکے گا ۔
مہیشٹالا دریائے گنگا کے مشرقی کنارے پر واقع ہے۔ 2011 کی مردم شماری کے مطابق اس شہر کی مجموعی آبادی 449423 ہے۔ پروجیکٹ کے اہم اجزاء حسب ذیل ہیں:-
- ایس ٹی پی – 35 ایم ایل ڈی
- پمپنگ اسٹیشن - 4 نمبر
- ایم پی ایس – 35 ایم ایل ڈی ، 1 نمبر
- ڈائیورژن ڈھانچے - 6 نمبر
- رائزنگ مینز کی بچھاوٹ- 5989 نمبر
- کشش ثقل سیور کی مرمت اور بحالی - 1145 میٹر
- ای پی ایس – 35 ایم ایل ڈی
- 15 سال تک آپریشن اور بحالی
ش ح۔ س ک۔ ر ب
U. NO. 6014
(Visitor Counter : 119
وزارت اطلاعات ونشریات
میں سمجھتا ہوں کہ فلموں کو وقت اور مقام کی تصویر ہونا چاہیئے : ’’ گوداوری ‘‘ فلم کے ڈائریکٹر نکھل مہاجن کا اِفیّ – 52 میں بیان
ہماری فلم ، فلم ساز نشی کانت کامت کو خراجِ عقیدت ہے
نئی دلّی ،23 نومبر/ میں سمجھتا ہوں کہ اگر کوئی فلم ’’ گوداوری ‘‘ کو 2070 ء میں دیکھے تو اسے یہ اندازہ ہو جانا چاہیئے کہ دریائے گوداوری 2020 ء میں کیسا تھا ۔ اس لئے ، میں چاہتا ہوں کہ فلم کو وقت اور مقام کی ایک تصویر کی طرح ہونا چاہیئے ۔ یہ بات آج گوداوری کے ہدایت کار نکھل مہاجن نے گوا کے پناجی میں جاری اِفّی – 52 میں کہی ۔
جناب مہاجن نے مزید کہا کہ ہماری فلم ، ہمارے دور کے سب سے اہل فلم ساز نشی کانت کامت کے لئے خراج عقیدت ہے ، وہ ہم سب کے بہت قریب تھے ۔ میں اور جتیندر جوشی  نے یہ طے کر لیا تھا کہ ہم ان پر فلم بنائیں گے ۔ پونے – 52 اور باجی کے بعد یہ میری تیسری فیچر فلم ہے ۔
فلم اس پس منظر میں شروع ہوتی ہے کہ ’ ہیرو ‘ کو یہ بات پتہ چلتی ہےکہ اس کی جلد ہی موت ہونے والی ہے ۔ گوداوری میں اس کردار کے سفر کو دکھایا گیا ہے ، جو اپنے خاندان کے مستقبل کو محفوظ کرنے اور روایات کا تحفظ کرنے کی تیاری شروع کرتا ہے ۔
’ دریا ‘ زندگی کی شہ رَگ ہوتے ہیں اور یہ ایک تہذیب تشکیل دیتے ہیں اور گوداری بھی ایسا ہی ایک دریا ہے ۔ یہ ایک بہت مقدس اور اہم دریا ہے اور لوگوں کو یقین ہے کہ اس دریا میں جادو کی قوت ہے ۔ میں نے فلم کی وجہ سے ہی پہلی مرتبہ گوداوری کو دیکھا ۔ ایک مکمل نئے شہر کو دیکھنا اور اسے ایک فلم میں دکھانا ایک شاندار تجربہ تھا ۔
فلم کے بارے میں :
نکھل مہاجن کی گوداوری ، ناسک کے موجودہ دور کے بارے میں ہے ، جو مہاراشٹر کا ایک شہر ہے اور گوداوری دریا کے کنارے واقع ہے۔ یہ فلم ایک چڑچڑے زمیندار اور اس کے اہل خانہ کی کہانی ہے ، جس کو دو اموات کا سامنا کرنا پڑا ۔ ایک کے بارے میں وہ پہلے سے جانتے تھے لیکن دوسرے کے بارے میں وہ بالکل تیار نہیں تھے ۔ فلم میں جتیندر جوشی لیڈ رول میں ہیں ۔
اس کی وجہ سے زمیندار روحانی سفر کے لئے نکلتا ہے ، جس سے اس کا گوداوری سے تعلق شروع ہوتا ہے اور یہ زندگی اور موت سے متعلق ایک گہرا فلسفیانہ سفر ہے ۔
ہدایت کار کے بارے میں :
نکھل مہاجن ہدایت کار اور مصنف ہیں ، جنہوں نے گوداوری  ، پونے – 52  اور بیتال  بنائی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 13200
(Visitor Counter : 160
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کے تحت ایک رجسٹرڈ سوسائٹی کے ذریعے دریائے سمہک کے پار مستقل نوعیت کے اسٹیل کے معلق پل کا ڈھانچہ
ضلع تیرپ کے لازو سرکل میں کھونسہ قصبے سے تقریباً 58 کلومیٹر کے فاصلے پر واقع زیریں چنہن گاؤں میانمار کے ساتھ بین الاقوامی سرحد کا حصہ ہے۔ یہاں 813 لوگوں پر مشتمل 163 گھرانے آباد ہیں۔ یہ ضلع تیرپ کے سب سے دور افتادہ دیہات میں سے ایک ہے اور اس میں اولوہ قبیلہ کے لوگ آباد ہیں۔ سال 2014 میں اس گاؤں کوشمال مشرقی خطے کی کمیونٹی کے وسائل کے نظم کے پروجیکٹ کے تحت لاکر مختلف ترقیاتی سرگرمیوں کی ترجیحات کی فہرست بنانے کے لئے گاؤں میں شراکتی دیہی جائزہ لیا گیا۔ اس مشق کے دوران گاؤں کے لوگوں نے سمہک ندی پر ایک معلق پل کی تعمیر کو گاؤں میں شروع کی جانے والی ترجیحی سرگرمیوں میں سے ایک کے طور پر شناخت کیا کیونکہ یہی راستہ گاؤں کی لائف لائن ہے۔ یہ واحد راستہ ہے جسے گاؤں کے لوگ ضروری گھریلو اشیاء کی خریداری اور دیگر ذاتی کاموں کی خاطر لازو اور کھونسہ جانے کے لئے استعمال کرتے ہیں۔ برسات کے موسم  میں گاؤں کے لوگوں کو دریا پار کرنے میں سخت مشکل کا سامنا کرنا پڑتا ہے کیونکہ دریا میں پانی بہت زیادہ اور اسے پار کرنے میں پانی کے بہت تیز بہاؤ کا سامنا ہوتا ہے۔ اس لئے ہر سال گاؤں والے دریا کو پار کرنے کے لئے بانس کے ڈھانچے سے ایک عارضی پل بناتے ہیں۔
مالی سال 2016-2015 میں پراجیکٹ کے ذریعہ قدرتی وسائل کا نظم کرنے والے گروپ مین۔ ہو۔ جو۔ نارمگ کو دریائے سمہک پر اسٹیل کے معلق پل کا مستقل ڈھانچہ تعمیر کرنے کیلئےمالی مدد فراہم کی گئی۔ پل کے ڈھانچے کا ڈیزائن محکمہ پی ڈبلیو ڈی نے فراہم کیا تھا۔ پی ٹی او کے ساتھ اسسٹنٹ انجینئر مسٹر لنک وینگ لووینگ نے متعلقہ مقام کا جائزہ لیا اور معلق پل کی 35 میٹر کی لمبائی کی پیمائش کی۔ تعمیراتی کام نومبر 2015 میں شروع ہوا اور اس کام کو مکمل ہونے میں ساڑھے 13 ماہ لگے۔ پل کی تعمیر کی کل لاگت 14,13,800 روپے تھی جس میں 4,34,00 روپے کمیونٹی نے دئیے تھے۔ اس پل کا افتتاح 9 مارچ 2018 کو جناب ہکریشا کری، ای اے سی، کھونسہ، ضلع تیرپ نے جناب روزنگ بیللائی، ڈسٹرکٹ پروجیکٹ ڈائریکٹر، نرکورمپ۔ تیرپ اینڈ لونگڈنگ کی موجودگی میں۔
نرکورمپ۔ تیرپ اینڈ لونگڈنگ کی مالی مدد کے ذریعے مستقل ڈھانچے کے اسٹیل کے معلق پل کی تعمیر سے گاؤں کے لوگوں کو اب ایک بڑی راحت مل رہی ہے اور وہ دریا کوسلامتی کے ساتھ پار کر رہے ہیں۔ اسی کے ساتھ بانس کے نئے ڈھانچے کی تعمیر میں ہر سال جو محنت کی جاتی تھی اُس کا رُخ اب دیگر پیداواری کاموں کی طرف موڑا جا سکتا ہے۔
جناب ہکریشا کری، ای اے سی نے اس دور افتادہ گاؤں میں اس طرح کے ترقیاتی کاموں کو کامیابی سے انجام دینے پر نرکورمپ ٹیم اور زیریں چنہن کے گاؤں کے رہنماؤں کو مبارکباد دی اور گاؤں والوں بالخصوص قدرتی وسائل کا نظم کرنے والے گروپ کے لیڈروں اور گاؤں کے سربراہ اور جی بی کا شکریہ ادا کیا جنہوں نے اپنی محنت لگائی اور علاقے میں انتہائی دشوار گزار نشیب و فراز کے باوجود کامیابی سے پل بنایا۔ اس اقدام کی وجہ سے گاؤں کے لوگوں کو ضلع ہیڈکوارٹر اور اضلاع کے دیگر حصوں تک کے سفر میں اس معلق پل کا فائدہ پہنچ رہا ہے۔
کامرس اور صنعت کی وزارتہ
کابینہ نے ایکسپورٹ کریڈٹ گارنٹی کارپوریشن لمیٹیڈ کو ابتدائی پبلک آفر  کے ذریعے اسٹاک ایکسچینج کی فہرست میں شامل کرنے کو منظوری دی
نئی دلّی ،29 ستمبر / وزیر اعظم جناب نریندر مودی کی صدارت میں اقتصادی امور کی کابینہ کمیٹی نے میسرز ایکسپورٹ کریڈٹ گارنٹی کارپوریشن لمیٹیڈ  کو ، جو ایک غیر فہرست والی سی پی ایس ای ہے ، سیبی کے ریگو لیشن – 2018 کے تحت ابتدائی پبلک آفر  کے ذریعے اسٹاک ایکسچینج پر لسٹنگ کی منظوری دے دی ہے ۔
ای سی جی سی لمیٹیڈ حکومتِ ہند کی مکمل ملکیت والی سی پی ایس ای ہے ، جسے بر آمدات کے لئے کریڈٹ رسک انشورنس اور اس سے متعلق خدمات فراہم کرنے کے لئے بر آمدات کو بہتر بنانے کے مقصد سے قائم کیا گیا ہے ۔ کمپنی اپنی زیادہ سے زیادہ ذمہ داری  کو 26-2025 ء تک 1.00 لاکھ کروڑ روپئے سے بڑھا کر 2.03 لاکھ کروڑ روپئے کرنے کا ارادہ رکھتی ہے ۔
ای سی جی سی لمیٹیڈ کی مجوزہ لسٹنگ سے کمپنی کی حقیقی ویلیو سامنے آئے گی ، عوام کی شرکت اور کمپنی کے شیئر کی خریداری کے ذریعے عوامی ملکیت کی ہمت افزائی ہو گی ۔
اسٹاک ایکسچینج پر لسٹنگ سے ای سی جی سی ، اسی طرح کے آئی پی او یا بعدمیں ایف پی او کے ذریعے نئی پونجی حاصل کر سکے گی اور اس طرح اس کے ایم ایل میں اضافہ ہو گا ۔
حصص کی فروخت کو سماجی سیکٹر کی اسکیموں کے لئے فنڈ کی فراہمی میں استعمال کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 9518
(Visitor Counter : 128
سائنس اور ٹیکنالوجی کی وزارت
ڈی ایس ٹی نے اختراع صنعتکاری اور انکیوبیشن کوتعاون دینے سے متعلق رپورٹ جاری کی
ڈی ایس ٹی نے 153 انکیوبیٹروں کا قیام کیااور اس نیٹ ورک کے ذریعے انکیوبیشن کے تحت 3681 اسٹارٹ اپ کوترقی دی، اس کے علاوہ 1992 دانشورانہ املاک پیداکیے گئے ہیں
سائنس اورٹیکنالوجی محکمے کے سکریٹری پروفیسر آسوتوش شرمانے اختراع، صنعت کاری اور انکیوبیشن میں تعاون فراہم کرنےکیلئے قومی سائنس اور ٹیکنالوجی ، صنعتکاری ترقیاتی بورڈ  کے سفر سے متعلق ایک رپورٹ آن لائن پروگرام میں جاری کی۔
ڈی ایس ٹی کے سکریٹری پروفیسر شرمانے رپورٹ کا اجراء کرتے ہوئے کہا ‘‘قومی سائنس و ٹیکنالوجی صنعتکاری ترقیاتی بورڈ کے توسط سے سائنس اورٹیکنالوجی کےمحکمے  نے انکیوبیٹروں کے اسٹارٹ اپ کو بڑھاوا دینے اور ترقی دینے میں اہم کردارادا کیا ہے۔ نتائج کے نقطہ نظر سے پچھلے پانچ برس اہم رہے ہیں۔ جیساکہ رپورٹ سے بھی واضح ہے’’۔
این ایس ٹی ای ڈی بی کی سربراہ ڈاکٹر انیتا گپتانے کہا ‘‘این ایس ٹی ای ڈی بی اور ڈی ایس ٹی کے ذریعے پچھلے پانچ برسوں کے دوران اختراع پرمبنی صنعتکاری اور اعلیٰ تعلیمی اداروں میں انکیوبیشن سرگرمیوں کے تعاون کیلئے کئی گئی کوششیں اہم رہی ہیں اور ان کی رفتار اور پیمانے میں بھی اضافہ درج ہوا ہے۔
این ایس ٹی ای ڈی بی کے ذریعے شروع کیے گئے نیشنل انیشیٹیو فار ڈیولپنگ اینڈہارنیسنگ انّوویشن  نے اسٹارٹ اپ انڈیا اور اسٹینڈ اپ انڈیاجیسے پروگراموں سے اتحاد کیا گیا ہے اور انکیوبیٹر کی رہنمائی میں اختراع ویلو چین کو سرگرم کرنے میں اہم کردار اداکیا ہے۔ اس نے پچھلے پانچ برسوں میں ملک میں اکیڈمک قیادت والے اختراع اوراسٹارٹ اپ نظام کو مستحکم کرنے میں اہم کردار ادا کیا ہے۔ اس کام میں ٹیکنالوجی پر مبنی انکیوبیٹروں کے نیٹ ورکنگ کاقیام، اختراعات کی تلاش ، پروٹو ٹائپ کیلئے اختراعات کی حمایت کرنا اختراع کاروں کو اسٹارٹ اپس کے طور پر اہل بنانا انکیوبیٹیڈ اسٹارٹ اپس کو وقت پر سیڈفنڈنگ کا انتظام اوراسٹارٹ اپ کو رہنمائی ساجھیداری اور نیٹ کے ذریعے سے تعاون دینا وغیرہ شامل تھے۔
یہ کوشش ملک کے سبھی جغرافیائی علاقوں میں کی گئی ہے اس کے علاوہ ڈی ایس ٹی کے ذریعے قائم کردہ 153 انکیوبیٹروں کے نیٹ ورک کے ذریعے سے انکیوبیشن کےتحت 3681 اسٹارٹ اپس کو ترقی دی گئی ہے اور 1992 دانشورانہ املاک بھی پیداکیے گئے ہیں۔ اس کے علاوہ انپیکٹ رپورٹ کی اہم باتوں میں شامل ہیں: پچھلے پانچ برسوں میں 61138 براہ راست روزگارپیداکیے گئےہیں اور 27262 کروڑ روپئے کی اقتصادی دولت پیداکی گئی ہے۔ ڈی ایس ٹی کی ہمہ جہت کوششوں نے پورے ملک میں اختراع اور صنعتکاری کے جذبے کو فروغ دیا ہے۔
اس رپورٹ میں سیڈ فنڈنگ حاصل کرنے والے اسٹارٹ اپس کے ذریعے انجیل، وینچر کیپٹل اور دیگر اسٹیک ہولڈروں کے مالی امداد میں ہوئے پانچ گنا اضافے کا بھی ذکرکیا گیا ہے۔ کُل ملاکر این ایس ٹی ای ڈی بی نے اعلیٰ تعلیمی اداروں کی تکنیکی طاقت کافائدہ تعلیمی انکیوبیٹروں کے نیٹ ورک کے ذریعے اسٹارٹ اپ تک پہنچایا ہے۔ این ایس ٹی ای ڈی بی نے ان انکیوبیٹروں کی سیڈ فنڈنگ کی ہے اور ان کا تعاون کیا ہے جس کے سبب ان اسٹارٹ اپس کو کامیابی ملی ہے۔
ندھی پروگرام،ڈی ایس ٹی انکیوبیٹر نیٹ ورک اور اس کے اسٹارپ اپ کی اجتماعی طاقت کا امتحان کووڈ19 بحران کے دوران ہوا۔ بحران سے نمٹنےکیلئے سینٹر فار آگمینٹنگ وار وِد ہیلتھ کرائسس  پروگرام کے ذریعے مختلف حل کا تعاون کیاگیاتھا۔
رپورٹ کو ڈی ایس ٹی کی حمایت یافتہ انکیوبیٹر برادری اوراین ایس ٹی ای بی ڈی ٹیم کی موجودگی میں جاری کیا گیا۔
رپورٹ کیلئے لنک:
-----------------------
م ن۔م ع۔ ع ن
U NO: 5302
(Visitor Counter : 137
صحت اور خاندانی بہبود کی وزارت
ریاستوں و مرکز کے زیر انتظام علاقوں کو 21 کروڑ سے زیادہ ٹیکے فراہم کرائے گئے
ریاستوں و مرکز کے زیر انتظام علاقوں کے پاس 1.60 کروڑ سے زیادہ ٹیکے اب بھی لگائے جانے کے لئےدستیاب ہیں
نئی دلّی ،22 مئی، 2021/
ملک گیر ٹیکہ کاری مہم کے ایک حصے کے طور پر حکومت ہند، ریاستوں اور مرکز کے زیر انتظام علاقوں کو کووڈ ٹیکے بالکل مفت فراہم کرکے ان کی مدد کررہی ہے۔ اس کے علاوہ، حکومت ہند ریاستوں اور مرکز کے زیر انتظام علاقوں کو ٹیکوں کی براہ راست خریداری کی سہولت بھی فراہم کررہی ہے۔ طبی جانچ، متاثرہ افراد کا پتہ لگانا، علاج و معالجہ اور کووڈ سے متعلق مناسب طرز عمل کے ساتھ ساتھ عالمی وبا کی رروک تھام اور اس نمٹنے کے لئے ٹیکہ کاری کوحکومت ہند کی حکمت عملی کے ایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ یکم مئی 2021سے شروع کردیا گیا ہے۔
حکمت عملی کے تحت، حکومت ہند سینٹرل ڈرگس لیباریٹری  کے ذریعے منظور شدہ کسی بھی مینو فیکچررسے ہر مہینے ویکسین کی 50فیصد خوراک خریدے گی۔ اس طرحان ٹیکوں کو ریاستی سرکاروں کو مکمل طور پر بالکل مفت فراہمی کا عمل جاری رکھا جائے گا،جیسا کہ پہلے کیا جا تارہا ہے۔
حکومت ہندنے ریاستوں و مرکز کے زیر انتظام علاقوں کو اب تک بالکل مفت زمرہ اور براہ راست خریداری زمرہ ، دونوں کےذریعے 21 کروڑ سے زیادہ  ٹیکے فراہم کرائے ہیں۔
ان میں سے 21 مئی 2021 تک اوسط کھپت کی بنیاد پر ضائع ہونے والے ٹیکوں سمیت مجموعی طور پر19,73,61,311 استعمال میں لائے جاچکے ہیں ۔
ریاستوں و مرکز کے زیر انتظام علاقوں کے پاس 1.60 کروڑ سے زیادہ ٹیکے اب بھی لگائے جانے کے لئے دستیاب ہیں۔
مزید برآں،2.67 لاکھ سے زیادہ  ٹیکےزیر عمل ہیں اور آئندہ تین دنوں میں ریاستوں و مرکز کے زیر انتظام علاقوں کو حاصل ہوجائیں گے۔